SØGER  LÆRDOM  VED  LÆSNING   OG  VED  TRO 


NUMMER    19 


1.  OKTOBER  1926 


/O.   AARGANG 


EVIGT  LIV  —  DEN  STØRSTE  GAVE. 

Af  Præsident  James  E.  Talmage. 


»Thi  Syndens  Sold  er  Dod,  men  Guds  Naadegave  er  et  evigt 
Liv  i  Kristus  Jesus,  vor  Herre«.  (Rom.  6:  23.) 

Skrifterne  indeholder  en  Mængde  Udtalelser  om  evigt  Liv 
som  Sjælens  hojeste  Maal,  og  erklærer  tydeligt,  at  denne  ko- 
stelige Skat  er  en  Gave  fra  Gud.  Hvad  er  evigt  Liv?  Hvor- 
ledes kan  det  erhverves?  Disse  Sporgsmaal  er  af  slorste  Be- 
tydning for  ethvert  Menneske. 

I  de  ovenfor  citerede  Ord  af  Paulus  er  den  store  Modsæt- 
ning mellem  Dod  og  Liv  slaaende  fremhævet;  men  naar  disse 
Ord  læses  i  Forbindelse  med  den  ovrige  Tekst,  viser  de  sig 
at  hentyde  til  Liv  og  Død  i  en  anden  Betydning.  Evigt  Liv  er 
noget  mere,  noget  uendeligt  større  og  højere  end  Forvisnin- 
gen om  individuel  Tilværelse  gennem  Evighederne  hinsides 
Graven. 

Syndere,  som  er  under  Fordommeise,  vil  vedblive  at  eksistere, 
selv  i  Helvede  er  der  ikke  Tilintetgørelse.  Sjælen  er  i  en  evig  og 

vedvarende  Tilværelse,  som  en  selvbevidst  Personlighed  er  es 
uundgaaelig  Vished.  Medens  legemlig  Dod  kan  indtræffe  som 
en  direkte  Straf  eller  Følge  af  Synd,  saa  er  der  en  Død,  som 
er  langt  værre,  og  mod  denne  sidste  eller  anden  Død  er  evigt 
Liv  opstillet  som  en  herlig  Modsætning.  Den  første  Død,  der 
kom  til  Adam  paa  den  Dag,  han  syndede,  bestod  hovedsage- 
ligt i  Udelukkelse  fra  Guds  Nærhed,  og  Forløsning  fra  denne 
Tilstand  tilvejebringes  gennem  Jesu  Kristi  Evangelium.  Den 
anden  Død  er  ligeledes  Udvisning,  og  denne,  har  Herren  til- 
kendegivet, »er  den  sidste  Død«,  hvilken  han  forklarer,  »er 
aandelig  og  skal  blive  afsagt  over  de  onde,  naar  han  vil  sige: 
Gaa  bort,  I  forbandede!«  (Pag.  Bog.  29  :  41). 

Den  velsignede  Modsætning  er  Samvær  med  Gud,  Adgang 
til  hans  Nærhed  og  Meddelagtighed  i  de  Privilegier  der  til- 
sammen udgør  det  evige  Liv,  nemlig  uendelig  Fremadskriden 
og  evig  Forøgelse. 

I  hans  sidste  Samtale  med  Apostlene  umiddelbart  før  han 
blev  forraadt,  udtalte  Herren  i  sin  Bøn  nogle  Ord,  der  for- 
klarer Meningen  med  evigt  Liv:  »Men  dette  er  det  evige  Liv, 
at  de  kende  dig,  den  eneste  sande  Gud,  og  den,  du  udsendte, 
Jesus  Kristus.«  (Joh.  17  :  3.) 

Ingen  kan  nogensinde  lære  Gud  at  kende  undtagen  gennem 
Lydighed  til  de  Love,  som  han  har  givet.  At  kende  Gud  er  at 
være  gudhengiven,  at  lære  hans  Veje,  og  saaledes  beredes  til 
at  komme  frem  for  ham.  Hvor  han  bor,  er  der  ingen  Død, 
hvilket  viser  os  en  dybere  Betydning  i  vor  Frelsers  Ord  —  at 
det  er  det  evige  Liv  at  kende  Gud. 

Der  er  kun  én  Maade  at  komme  i  Faderens  Nærhed  paa,  og 
Frelseren  har  fremsat  denne  saaledes:  »Jeg  er  Vejen  og  Sand- 
heden og  Livet;  der  kommer  ingen  til  Faderen  uden  ved  mig.« 
(Johs.  14  : 6.) 

I  disse  de  sidste  Dage  har  den  Herre  Jesus  Kristus  talt  paa- 
ny;  har  igen  forklaret  Meningen  med  det  evige  Liv  og  frem- 
sat de  uforanderlige  Betingelser,  paa  hvilke  det  alene  opnaas: 
»Men  om  I  annamme  mig  i  Verden,  da  skal  I  kende  mig  og 

modtage  eders  Ophøjelse,  saa  at,  hvor  jeg  er,  der  skal  I  ogsaa 
være.  Dette  er  evigt  Liv,  at  kende  den  eneste  vise  og  sande 
Gud,  og  Jesus  Kristus,  som  han  har  sendt.  Jeg  er  ham.  Mod- 
tag derfor  min  Lov.«  (Pag.  Bog.  132:  23,  24.) 

Guds  største  Gave  er  evigt  Liv,  og  dette  kommer  kun  gen- 
nem Jesus  Kristus,  idet  denne  uvurderlige  Velsignelse  er 
skænket  ved  og  igenem  Frelseren,  hvis  Forsoningsdød  har 
muliggjort  Opnaaelsen  deraf.  Sønnen  modtog  denne  særlige 
Magt  og  Myndighed,  hvilket  fremgaar  af  hans  Ord  henvendt 
til  Faderen  vedrørende  sig  selv:  »Ligesom  du  har  givet  ham 
Magt  over  alt  Kød,  for  at  han  skal  give  alle  dem,  som  du 
har  givet  ham,  evigt  Liv«.  (Joh.  17  : 2.) 

Kort  efter  sin  Opstandelse  viste  Kristus  sig  personligt  for 
Nephiterne  paa  det  vestlige  Fastland,  og  dem  tilbød  han 
denne  kostelige  Gave  og  paa  de  samme  Betingelser.  Saaledes 
talte  han:  »Sandelig  siger  jeg  eder,  dersom  I  vil  komme  til 
mig,  skal  I  faa  det  evige  Liv.  Se,  min  Barmhjertigheds  Arm 
er  udstrakt  mod  eder,  og  hvo,  som  vil  komme,  ham  vil  jeg 
modtage;  og  salige  ere  de,  som  kommer  til  mig«.  (3.  Nephi, 
9  :  14).  Endvidere  erklærede  han,  at  han  havde  Magt  til  at 
skænke  denne  Gave:  »Se,  jeg  er  Loven  og  Lyset;  se  til  mig 
og  bliv  bestandig  indtil  Enden,  da  skal  I  leve;  thi  til  den, 
der  er  bestandig  indtil  Enden  vil  jeg  give  det  evige  Liv.« 
(15:9). 

Evangeliets  første  eller  fundamentale  Principper  og  Ordi- 
nancer,  foreskrevne  af  Jesus  Kristus  som  nødvendige  Betin- 
gelser for  Opnaaelsen  af  dette  evige  Liv  er,  1)  Tro  paa  Gud 
og  paa  hans  Søn,  Menneskehedens  Frelser,  2)  Omvendelse  fra 
Synd,  3)  Daab  ved  Begravelse  i  Vand  til  Syndernes  Forla- 
delse, 4)  Modtagelse  af  den  Helligaand  ved  Haandspaalæg- 
gelse.  Disse  Handlinger  er  kun  gyldige,  naar  de  udføres  af 
en  Mand,  retmæssigt  beskikket  til  at  handle  i  Jesu  Kristi 
Navn.  Efter  at  have  opfyldt  disse  Betingelser  forlanges  der 
af  den  Person,  der  stræber  efter  evigt  Liv,  at  han  lever  i 
Overensstemmelse  med  Evangeliets  Forskrifter,  og  vedbliver 

dermed,  indtil  hans  jordiske  Løbebane  er  endt,  øver  sig  i  Tro 
og  viser  sin  Tro  ved  gode  Gerninger. 

Pauli  inderlige  Formaninger  staar  ved  Magt  i  Dag  og  er 
henvendt  til  os  alle:  »Grib  det  evige  Liv«. 


( 


ET  JUBILÆUM. 

Den  1.  Oktober  er  en  Mærkedag  i  den  skandinaviske  Mis- 
sions Historie,  idet  Apostel  Erastus  Snow  paa  denne  Dag  for 
75  Aar  siden  udsendte  det  første  Nummer  af  Skandinaviens 
Stjerne,  som  siden  den  Tid  er  udkommen  regelmæssig  to 
Gange  om  Maaneden. 

Den  har  i  det  lange  Tidsrum  været  en  Talsmand  for  Sand- 
hedens Principper,  som  Herren  har  gengivet  til  Jorden  i  vor 
Tid  og  Slægt,  og  mange  er  de  Artikler,  som  har  fyldt  de  Hel- 
liges Hjerter  med  Glæde,  og  hvorigennem  de  har  modtaget 
Opmuntringer  til  at  tjene  Herren.  Den  har  tillige  været  et 
Bindeled  mellem  Nordens  Sidste  Dages  Hellige,  og  vi  haaber, 
at  den  fremdeles  maa  blive  et  virksomt  Hjælpemiddel  til  Ud- 
bredelse af  Guds  evige  Sandheder,  og  at  Kirkens  Medlemmer 
i  Danmark  og  Norge  i  en  endnu  større  Grad  vil  støtte  Ud- 
givelsen af  Bladet  ved  at  abonnere  paa  det. 

Vi  kan  yderligere  tilføje,  at  det  første  Nummer  af  Bladet 
blev  trykt  i  Bordings  Bogtrykkeri,  Kobenhavn,  hvor  det  uaf- 
brudt har  været  trykt  indtil  denne  Dag,  hvilket  vel  nok  tør 
betragtes  som  en  Sjældenhed,  at  et  Blad  bliver  trykt  uafbrudt 
paa  samme  Sted  i  75  Aar. 


VIDNESBYRD  GIVEN  OM  JESUS  KRISTUS. 

Av  Ældste  E.  Biørn  Halvorsen. 

Jeg  glæder  mig  av  mit  ganske  hjerte  for  den  anledning,  som 
er  git  mig  herigjennem  og  bære  mit  vidnesbyrd  om  Guddom- 
meligheten  av  Jesu  Kristi  misjon  til  menskene. 

Når  man  leser  de  4  evangelier  om  Jesus  Kristus,  må  man 
forstå,  at  intet  opriktigt  og  retfærdigt  menske  kan  tvile  på,  at 
Jesus  Kristus  virkelig  var  Guds  søn  og  menskehetens  forløser, 
og  det  bedste,  som  vi  »Siste  Dages  Hellige«  kan  gjøre,  er  at 
forfækte  denne  sandhet  til  vore  medmensker  og  aldrig  la  en 
god  given  anledning  til  og  gjøre  dette  gå  ifra  os. 

Min  misjonserfaring  fortæller  mig,  at  endnu  har  den  største 
del  av  det  norske  folk  troen  tilbake  på  Guddommeligheten  av 
Kristi  misjon  til  menskene,  og  må  Herren  endnu  bevare  den  i 
deres  hjerter,  men  jeg  frykter  for  den  opvoksende  ungdom 
især  blandt  de  studerende,  som  nu  begynner  endog  i  en  stor 
målestok  og  forkaste  troen  på  vor  Herre  og  frelser.  Der  er 
holdt  adskillige  foredrag  blandt  andet  av  landets  største  kirke- 
mænd, som  går  ut  på  og  forkaste  Kristi  guddommelige  misjon, 
hans  mirakler  o.  s.  v.  som  noget  gammelt  nonsens  og  litet 
artet  til  undervisning  og  belærelse  for  vore  unge  mænd  og 
kvinder.  Men  sandheten  er  ,at  de  vil  aldrig  finde  bedre  under- 
visning end  nettop  Kristi  levnetsløp  og  hans  storartede  vel- 
signelser til  menskeheten. 

Når  vi  læser  hos  Lukas  f .  e.  s.  1 :  28 — 33,  35,  når  beretningen 
fra  Engelen  til  Maria  lyder:  »Han  skal  være  stor  og  kaldes 
den  høiestes  søn,  og  Gud  Herren  skal  give  ham  hans  fader 
Davids  trone,  og  han  skal  være  Konge  over  Jacobs  hus  evinde- 
lig, og  der  skal  ikke  være  ende  på  hans  kongedømme«,  og  læs 
det  35.  vers. 

I  sine  taler  og  forelæsninger  forbauset  han  folket  som  en, 
der  virkelig  talte  med  myndighet  og  ikke  som  deres  skrift- 
lærde. Og  om  hans  store  velgjerninger  blandt  folket,  hel- 
bredelserne, mettelserne  av  folket,  opvækken  av  døde  og  andre 
store  mirakler,  som  han  var  så  rik  med.  Det  er  betegnende 
den  store  forsjel  på  Kristus  og  det  alm.  menske,  idet  disciplene 
siger:  »Hvad  er  dog  dette  for  en,  hvem  både  vindene  og  sjøen 
er  lydige?«  Og  så  det  store  under,  da  han  kom  vandrende  på 
sjøen,  og  disciplenes  forskrækkelse,  idet  de  trodde  og  se  en 
ånd. 

Den  storste  uttalelse,  som  er  gjort  av  disciplene  om  Kristi 
Guddommelighed  er  Peters  svar  til  ham:  Du  er  Meszias,  den 
levende  Guds  søn,  og  læg  mærke  til  Kristi  svar,  at  ikke  men- 
sker  hadde  åbenbaret  ham  det,  men  Gud  vor  evige  Fader. 
Ja,  sådan  er  det,  og  jeg  kan  aldrig  fuldtakke  Herren  nok  for 
det  vidnesbyrd,  jeg  har  fått  om  samme,  og  tiden  kommer,  at 
hvert  knæ  skal  bøie  sig  og  bekjende  ham  som  verdens  frelser 
og  Guds  søn. 

Ovenstaaende  Artikel,  skreven  over  de  fire  Evangelier,  blev  ind- 
sendt til  Hovedbestyrelsen  for  Kirkens  Ungdomsforeninger  og  blev 
tilkendt  første  Pris.  Frk.  Borghild  Nielsen,  Missionssekretær  i  den 
norske  Mission,  fik  rosende  Omtale  for  sine  seks  Oversættelser  ind- 
sendt fra  Norge.  Red. 


VELSIGNELSER  FØLGER  DE,  DER  GØR 
GUDS  VILJE. 

(»Liahona«.) 

Der  er  ingen,  om  hvem  vi  har  nogen  Beretning  i  Mormons 
Bog,  jeg  ynder  mere  end  Nephi.  Denne  Mands  Liv  har  været 
en  ledende  Stjerne  for  mit  Liv.  Hans  Tro,  hans  Villighed  og 
Begejstring  for  at  gøre  Guds  Vilje  har  inspireret  mig  med 
Ønsket  om  at  følge  i  hans  noble  Fodspor. 

Vi  taler  undertiden  om  at  se  Engle,  men  hvor  finder  vi 
nogen  Beretning  om,  at  Engle  har  været  sete?  De  af  os,  der  er 
bekendt  med  Mormons  Bog,  har  læst,  da  Herren  befalede  Nephi 
at  sende  Bud  til  Laban  i  Jerusalem  for  at  faa  Pladerne,  var 
der  nogle  af  hans  Sønner,  som  beklagede  sig  over  at  skulle 
gaa;  men  da  Nephi  kom  ned  fra  Bjergene  til  sin  Faders  Telt, 
sagde  han,  at  han  vilde  gaa,  fordi  han  vidste,  at  Herren  ikke 
gav  nogen  Befaling  til  Menneskenes  Børn,  medmindre  han  be- 
reder Vejen  for  dem,  at  de  kan  udføre  de  Ting,  han  har  be- 
falet dem.  De  gik,  men  de  fik  ikke  Befalingen  gennemført,  og 
hans  Brødre  ønskede  at  gaa  tilbage  til  deres  Fader,  men  Nephi 
sagde:  »Vi  vil  ikke  gaa  tilbage  til  vor  Fader,  forinden  vi  har 
fuldført  de  Ting,  Herren  har  befalet  os.«  De  gik  igen,  og  de 

gav  Laban  hele  deres  Formue,  men  de  blev  atter  drevne  til- 
bage. De  ældre  Brødre  slog  Nephi  og  hans  Broder  Sam  med  en 
Kæp;  medens  de  gjorde  dette,  stod  en  Herrens  Engel  foran 
dem  og  irettesatte  dem,  og  efter  at  Engelen  havde  befalet  dem 
at  forsøge  igen  og  udtalt,  at  Laban  skulde  blive  udleveret  til 
dem,  begyndte  de  atter  at  knurre.  Saaledes  har  det  været  i  alle 
Tidsaldre,  og  saaledes  vil  det  gaa  disse,  der  ikke  adlyder  Guds 
Befalinger.  Engle  maa  besøge  dem,  de  maa  have  Syner,  de 
maa  have  Drømme,  de  maa  endog  se  Guds  Søn,  men  Guds 
Aand  brænder  ikke  i  deres  Hjerter,  men  de,  der  gør  Guds  Vilje 
og  lever  et  gudeligt  Liv,  de  vil  vokse  og  tiltage  i  Vidnesbyrd 
om  Evangeliet  og  i  Styrke  til  at  gøre  Guds  Vilje. 

Efter  at  Engelen  var  gaaet,  sagde  disse  Mænd:  »Hvorledes 
kan  det  være  muligt,  at  Herren  kan  overgive  Laban  i  vore  Hæn- 
der? Han  er  en  mægtig  Mand,  der  kommanderer  Halvtreds 
Mænd,  mulig  han  kan  ihjelslaa  Halvtreds,  hvorfor  skulde  han 
ikke  ihjelslaa  os?«  Hvad  sagde  Nephi,  deres  yngre  Broder?  Han 
sagde:  »Lad  os  gaa  op  igen  til  Jerusalem  og  lad  os  være  tro- 
faste i  Udførelsen  af  Herrens  Befaling,  for  se,  han  er  mæg- 
tigere end  alle  paa  Jorden  og  er  derfor  mægtigere  end  Laban 
og  hans  Halvtreds,  ja  endog  mægtigere  end  hans  ti  Tusinder.« 

Her  er  Nøglen,  Sidste  Dages  Hellige.  Lad  os  forstaa,  at  Gud 
er  mægtigere  end  hele  Jorden.  Lad  os  forstaa,  dersom  vi  er 
trofaste  i  at  holde  Guds  Befalinger,  hans  Løfter  vil  blive  bog- 
stavelig opfyldte;  thi  han  har  sagt,  at  ikke  et  Bogstav  eller  en 
Tøddel  skal  falde  til  Jorden  uopfyldt,  men  Vanskeligheden 
ligger  i,  at  mange  tillader  deres  Sjæles  Modstandere  at  for- 
blinde deres  Tanker.  Gud  har  sagt,  at  den  største  af  alle  Ga- 
ver, han  kan  skænke  os,  er  evigt  Liv.  Vi  arbejder  for  at  er- 
holde denne  store  Gave,  og  den  vil  blive  vor,  om  vi  holder 
Guds  Befalinger.  Det  vil  ikke  være  nogen  Fordel  for  os,  om  vi 
gør  det  til  vor  Profession  at  forkynde  til  Jordens  Ender,  at 
dette  er  Evangeliet,  men  det  er  til  vor  Fordel,  om  vi  gør  Guds 
VilJe-  Uddrag  af  en  Tale  af  Præsident  Heber  J.  Grant. 

ANKOMST  OG  BESKIKKELSE. 

Ældsterne  Christian  Dausel,  Elsinore,  Utah,  og  Richard 
Thomas  Andersen,  Salt  Lake  City,  Utah,  ankom  den  13.  Sep- 
tember til  København  med  Dampskibet  »Hellig  Olav«. 

Begge  er  beskikket  til  at  virke  som  Missionærer  i  Aarhus 
Konference.  Ældste  Dausel  har  tidligere  udfort  en  Mission  i 
Danmark. 

Vi  byder  dem  begge  hjertelig  velkommen  til  Missionen. 

Joseph  L.  Petersen, 
Missionspræsident. 

GØR  LIGESAA. 

Einar  Thomsen  og  Frk.  Johanne  Thomsen,  Son  og  Datter 
af  Emil  Thomsen  i  Silkeborg,  som  begge  er  trofaste,  unge 
Sidste  Dages  Hellige,  har  i  den  senere  Tid  anvendt  deres  Son- 
dage  til  Uddeling  af  Kirke-Literatur.  En  Ugedag  uddelte  de  i 
ni  Timer  278  Skrifter  og  havde  seks  evangeliske  Samtaler. 
Deres  Fader  gaar  ofte  ud  i  samme  Ærinde,  og  de  agter  at  fort- 
sætte med  Uddelingen  og  at  bære  Vidnesbyrd  til  deres  Med- 
mennesker om  Evangeliets  Gengivelse.  Et  Eksempel  til  Efter- 
følgelse. 


DEN  NORSKE  MISSION. 

DAAB. 
Følgende  er  indlemmet  i  Kirken  ved  Daab: 
Moss  Gren:  5.  Septbr.  Dagmar  Karlsen,  12.  Septbr.  Aslaug 
Marie  Samuelsen. 

Oslo  Gren:  9.  Septbr.  Harry  Hansen  Olsen  og  Anny  Helene 
Hansen  Olsen. 

ANKOMST. 
Ældste  Olaf  T.  Short  fra  Salt  Lake  City  ankom  hertil  med 

»Hellig  Olav«  den  12.  Septbr.  efter  en  behagelig  Overrejse. 
Vi  ønsker  ham  velkommen  til  Missionen. 

AFLØSNING. 

Ældste  Frans  Olsen  og  Søster  Karen  Olsen  er  hæderlig  af- 
løst fra  deres  Mission  i  Norge  og  afrejser  herfra  den  25.  Septbr. 
med  »Hellig  Olav«. 

Vi  ønsker  Broder  og  Soster  Olsen  en  behagelig  Hjemrejse. 

M.  Christophersen, 
missionspræsident. 

UDE  FRA. 

SKANDINAVISK  SAMMENKOMST  I  UTAH. 

Den  aarlige  skandinaviske  Sammenkomst  fandt  Sted  i  Og- 
den  den  28.  og  29.  August.  Der  blev  afholdt  Møde  Lørdag  Ef- 
termiddag og  to  Moder  om  Søndagen  i  Tabernaklet,  som  for 
Anledningen  var  dekoreret  med  Blomster,  Stjernebanneret  og 
de  tre  nordiske  Rigers  Flag.  En  Mængde  Mennesker  havde 
givet  Møde,  hvoriblandt  var  Apostel,  U.  S.  Senator  Reed  Smoot, 
Apostel,  Dr.  John  A.  Widtsoe  og  Historiker  Andrew  Jenson, 
som  alle  var  iblandt  Talerne. 

Lørdag  Aften  afholdtes  en  stor  Koncert  samme  Sted. 

Provo  blev  valgt  som  Samlingssted  næste  Aar. 


RIGTIG  TANKEGANG. 

Der  er  kun  meget  faa  Mennesker,  der  kan  begynde  ved  eet 
Punkt  og  tænke  uden  Afbrydelse  til  et  andet.  De  flestes 
Tankegang  standses  ved  enhver  mindre  Anledning.  I  Virke- 
ligheden tænker  de  ikke,  de  holder  kun  en  Slags  Revy  over 
det  forbigangne. 

De  fleste  af  os  tror,  at  vore  Hjerner  er  i  uafbrudt  Virksom- 
hed, fordi  de  vedbliver  at  fremstille  Billeder  for  os,  hvorfor 
vi  tror,  at  vi  tænker.  En  Hjerne  kan  ikke  tænke  af  sig  selv 

mere  end  et  Øje  kan  virke  af  sig  selv,  den  maa  blive  kon- 
trolleret af  Bevidstheden  i  en  bestemt  Hensigt.  Det  er  denne 
Hensigt,  der  adskiller  konstruktiv  Tænkning  fra  en  vaklende 
og  unyttig  Revy. 

De  fleste  af  os  er  Drømmere;  vi  tænker  med  en  svag  Fore- 
stilling om,  hvad  der  mulig  kan  hænde,  og  disse  Billeder  for- 
styrrer os.  Kun  faa  af  os  er  konstruktive  Tænkere. 

For  at  tænke  en  Tanke  ud  i  alle  dens  Enkeltheder  og  un- 
dersøge alle  dens  logiske  Følger,  da  maa  man  være  alene,  og 
man  maa  være  i  Stand  til  at  adskille  en  aaben  Vej  fra  en 
kroget  Sti. 

Vi  maa  kunne  indse,  at  der  bør  være  Fremgang  i  Tanker. 
Og  vi  skulde  være  tilstrækkelig  fortrolige  med  den  Jordbund 
vi  har  betraadt,  at  vi  ikke  nødes  til  stadig  at  gaa  over  den. 

Vi  burde  være  saa  vel  bekendt  med  Vejene,  der  leder  os 
bort  fra  vore  Hensigter,  at  vi  ikke  lader  os  forblinde,  men 
marchere  fremad  i  en  lige  Linie. 

At  tænke  en  Ting  igennem,  kræver  Anstrengelse,  Styrke 
og  Selvkontrol;  det  kan  ikke  gøres  automatisk. 

Vanskeligheden  hos  de  fleste  af  os  ligger  i,  at  vi  er  Drøm- 
mere og  at  vi  tillader  vort  Sind  at  flyde  til  hvilken  som  helst 
Kanal  det  vil,  og  som  Følge  deraf  kommer  vi  ikke  til  det 
ønskede  Bestemmelsessted. 

Revy  er  intet  ud  over  Fornøjelse;  det  har  sin  Interesse  at 
se,  hvor  Tanken  vil  lande,  naar  den  er  overgivet  til  sig  selv. 
Undertiden  er  den  et  Slags  Spil,  ved  hvilket  vi  kan  fornøje 
os.  Hvor  Tanken  vil  ende,  naar  den  er  dirigeret  bevidst,  er  en 
Sag,  der  kræver  vor  aandelige  Selvkontrol. 

For  at  kunne  tænke  en  Tanke  ud,  maa  vi  give  os  Tid,  til  at 
blive  velbekendt  med  den.  Vi  bør  undersøge  den  fra  alle 
Sider,  udelukke  alle  unødvendige  Betænkeligheder  og  ud- 
finde den  bedste  Maade  for  at  kunne  løse  Opgaven. 

Vi  maa  befri  os  selv  fra  Sindsbevægelse  og  forudfattede 
Meninger  og  følge  Fornuftens  Love. 

Hvor  disse  Love  vil  føre  os,  er  ikke  et  Spørgsmaal  om  vor 
Tilfredsstillelse,  men  det  bliver  et  Spørgsmaal  om  Virkelig- 

hed.  Vi  skulde  bestræbe  os  for  i  vore  Tanker  at  synes  om  et 
hvilket  som  helst  Sted,  de  er  landet,  og  følge  Sandheden, 
hvorhen  den  end  har  ført  os. 

Det  er  ogsaa  nødvendig  at  holde  Tankerne  frit  aabent  for 
alle  de  Indtryk  og  Idéer,  der  maatte  komme  fra  andre  Menne- 
sker. Dette  maa  mulig  hjælpe  os  og  rette  paa  de  Misgreb  vi 
ofte  gør  mod  os  selv. 

Vi  bør  ikke  tiltræde  noget  som  helst,  med  mindre  vi  er 
ledet  til  at  tro  det  ved  Fornuftens  strengeste  Lov  og  Intelli- 
gens. Liahona. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  288.) 
DEN  STORE  LOV. 

De  utallige  Paavirkninger,  som  Universets  Stof,  Energi  og 
Intelligens  udøver  paa  hinanden,  maa  nødvendigvis  være 
underkastede  en  eller  anden  stor  Lov.  Denne  universale  Lov, 
til  hvilken  alle  mindre  Love  bidrager,  maa  være  af  stor  Be- 
tydning for  det  Menneske,  der  forsøger  paa  at  komme  i  Be- 
siddelse af  en  sand  Livsfilosofi. 

Universets  tiltagende  indviklede  Beskaffenhed.  Som  alle- 
rede bemærket,  er  det  utænkeligt,  at  Forvirring  eksisterer  i  et 
Univers,  der  kontrolleres  af  Intelligens,  og  som  styres  af  Aar- 
sags-  og  Virknings-Loven.  Dersom  hans  Kundskab  er  rationel, 
er  Mennesket  aldeles  sikker  paa,  at  enten  det  saa  er  i  Gaar, 
i  Dag  eller  i  Morgen,  vil  den  samme  Gerning,  under  de  samme 
Forhold,  bringe  det  samme  Resultat.  Under  visse  givne  Om- 
stændigheder vil  en  Solstraale,  der  føres  gennem  en  Glas- 
prisme, altid  fremvise  det  samme  Spektrum;  en  lige  Stok  eller 
Pind,  stillet  halvt  ned  i  Vandet,  vil  altid  se  kroget  ud.  I  den 
fysiske,  i  den  aandelige  og  i  den  moralske  Verden  er  Aarsags- 
og  Virknings-Loven  uindskrænket  Hersker. 

Passivitet  eller  Uvirksomhed  er  en  Utænkelighed  —  thi  var 

detle  muligt,  vilde  der  ikke  være  noget  Univers.  En  stadig 
Virksomhed  eller  Bevægelse  er  Universets  Særkende.  Den 
Mangfoldighed  af  Paavirkninger,  som  de  forskellige  Former 
af  Stof,  Energi  og  Intelligens  udover,  og  af  hvilke  Universet 
bestaar,  maa  foraarsage  en  lignende  Mangfoldighed  af  Følger. 
Endvidere:  Fremadskridende,  intelligente  Viljer,  som  gør  Ind- 
virkning paa  Stof  og  Energi,  maa  tilvejebringe  —  og  faktisk 
tilvejebringer  —  stedse  tiltagende  Reaktions-Virkninger  blandt 
Universets  Kræfter. 

Ydermere  bliver  enhver  ny  Række  af  Følger  Aarsag  til 
endnu  flere  Folger.  Derfor,  i  vort  Univers,  saaledes  som  vi 
tænker  os  det  indrettet,  synes  en  stedse  tiltagende  Sammen- 
sathed at  være  den  store  Folge  af  de  universale  Kræfters  Virk- 
somhed. Dette  er  altsaa  Naturens  store  Lov,  som  alt,  der  har 
Liv,  maa  underkaste  sig,  dersom  det  skal  være  i  Harmoni  med 
alle  andre  Ting.  I  et  Univers,  der  kontrolleres  af  Intelligens, 
er  det  kun  naturligt  at  antage,  at  alt  indenfor  dette  bevæger 
sig  fremad  mod  et  stedse  stigende  Maal.  Efterhaanden  som 
Mennesket  kommer  i  Besiddelse  af  forøget  Kundskab,  bliver 
Bevidstheden  om  Tilstedeværelsen  af  denne  store  Lov  som  en 
kontrollerende  Magt  mere  og  mere  tydelig. 

Mennesket  og  den  altomfattende  Lov.  Loven  om  den  til- 
tagende Sammensathed  i  Universet  er  fundamental.  Eftersom 
Mennesket  stedse  paavirkes  af  —  og  indvirker  paa  —  Stof  og 
Energi,  maa  det  selv  underkaste  sig  denne  store  fundamen- 
tale Lov,  hvilket  er  ensbetydende  med,  at  det,  under  normale 
Forhold,  vil  tiltage  i  Kompleksitet.  Eftersom  Menneskets  Op- 
mærksomhed henledes  paa  Naturens  Fænomener  og  kun  stu- 
derer og  gør  Brug  af  dem,  vokser  og  tiltager  han  i  Kundskab. 
Hvor  Mennesket  forhen  kun  var  i  Besiddelse  af  en  Kendsger- 
ning, som  det  kunde  benytte,  har  det  nu  mange  saadanne. 
Dette  er  den  væsentlige  Betingelse  for  Menneskets  Udvikling. 
En  Snedker,  der  kun  ejer  et  Redskab,  udfører  mindre  og  des- 
uden daarligere  Arbejde  end  den,  der  er  udrustet  med  et  fuldt 
Sæt  Værktøj.  Saaledes  forholder  det  sig  med  Mennesket:  Lidt 

efter  lidt,  eftersom  det  høster  Erfaring,  bliver  det  bedre  i 
Stand  til  at  bruge  Naturens  Kræfter  i  Udførelsen  af  sine  Hen- 
sigter. Med  denne  Opfattelse  i  Tankerne  bliver  denne  store 
Lov  en  nødvendig  Betingelse  for  Opnaaelsen  af  forøget  Kraft, 
af  fremadskridende  Herredomme  i  Universet.  Af  denne  Grund 
er  Loven,  der  betegner  de  gennem  de  universale  Kræfters 
Virksomhed  fremlagte  Resultater,  ofte  kaldet  Udviklingens 
Lov. 

Menneskets  Vækst  eller  Fremgang  beror  paa,  hvorvidt  det 
med  Intelligens  udøver  sin  Vilje  paa  alle  dets  Omgivelser. 
Det  er  endog  tænkeligt,  at  Mennesket  ved  at  misbruge  Viljen 
kan  tabe  nogle  af  sine  erhvervede  Kræfter.  Men  i  hvert  Fald 
formaar  Viljen  under  normale  Forhold  at  foroge  Menneskets 
Kraft;  og  ved  at  bruge  Viljen  paa  en  intelligent  Maade  i  en 
Verden,  der  bestaar  af  Stof  og  Energi,  vokser  dette  stedse 
mere  komplicerede  Menneske  i  Kraft  og  Styrke,  stræbende 
henimod  Fuldkommenhed  i  en  tiltagende  interessant  Verden. 
De,  der  ikke  retter  sig  efter  Fremskridtslovens  Krav,  er  ab- 
norme Individer,  der  ikke  bestræber  sig  paa  at  gøre  de  nød- 
vendige Anstrengelser  i  den  rigtige  Retning. 

Naturen  er  uudtømmelig  med  Hensyn  til  Antallet  paa  de 
indbyrdes  Forbindelser  mellem  Stof,  Energi  og  Intelligens, 
som  det  er  muligt  at  frembringe  i  den.  Det  er  derfor  en  Selv- 
følge, at  Mennesket  vil  være  i  Stand  til  for  evig  at  føje  Kund- 
skab til  Kundskab,  Magt  til  Magt  og  Fremskridt  til  Frem- 
skridt. Denne  Lov,  Fremskridtsloven,  er  Universets  store  Lov, 
uden  Begyndelse  og  uden  Ende,  og  støttet  af  alle  andre  Love. 
Villige,  intelligente  Mennesker  er,  ved  at  underkaste  sig  denne 
Lov,  naaet  frem  til  deres  nuværende  høje  Udviklingstrin,  og 
ved  fremdeles  at  adlyde  samme  Lov  vil  de  vedblivende  gaa 
fremad,  hen  imod  guddommelig  Fuldkommenhed.  Gud  — 
Universets  hojeste  Intelligens  og  mest  fuldkomne  Vilje,  har 
opnaaet  sin  Stilling  gennem  en  lydig  Anerkendelse  af  Frem- 
skridtslovens Betingelser. 

Fremskridtsloven    giver   Haab   til    enhver,    der    annammer 

Evangeliet,  og  ansporer  til  gode  Forsætter.  Den  Tryghed,  man 
foler  ved  at  være  kommen  til  Kundskab  om,  at  Universets 
Elementer  er  evige,  levendegøres,  formedelst  det  Haab,  der  er 
skænket,  nemlig,  at  der  er  en  vis  Hensigt  med  al  Universets 
Virksomhed.  Hvad  som  helst  Mennesket  end  gør,  eller  hvad 
som  helst  dets  Tilværelse  i  Jordelivet  end  maa  bringe  det  — 
forudsat,  at  dets  Aandsevner  er  i  fuld  Virksomhed  blandt  Na- 
turens forskellige  Kræfter,  der  omringer  ham  —  erholder  han 
Kundskab  og  derved  Magt;  endvidere,  ifølge  Fremskridts- 
loven,  rykker  Mennesket  stedse  fremad  og  bliver  saaledes  be- 
redt til  at  indtage  en  mere  fremragende  Stilling  end  den,  det 
for  nærværende  indtager,  hvorved  det  kan  blive  i  Stand  til  at 
udføre  et  endnu  større  Arbejde. 

Nogle,  i  deres  Modløshed  over,  at  de  ikke  har  været  i  Stand 
til  at  udføre  netop  alt,  hvad  de  ønskede,  betragter  ofte  deres 
Liv  som  en  formaalslos  Tilværelse;  men  dette  er  tom  Snak; 
thi  intet  intelligent  Væsen,  der  giver  sig  af  med  Tingene  om- 
kring sig,  kan  siges  at  være  frugtesløs.  Et  saadat  Væsen  ad- 
lyder automatisk  Fremskridtsloven  og  skrider  derfor  fremad 
henimod  dets  store  Fremskridtsskæbne,  der  indbefatter  den 
hojeste  Magt,  tilligemed  dens  medfølgende  Glæder.  Den  alene 
lever  et  hensigtsløst  Liv,  der  ikke  gør  Brug  af  sine  Evner.  Det 
gør  intet  til  Sagen,  hvilke  Hverv  man  beskæftiger  sig  med  i 
Livet,  dersom  man  blot  udfører  dem  samvittighedsfuldt  og 
efter  bedste  Evne.  Ingen  kan,  i  et  uendeligt  Univers,  hverken 
lære  eller  udføre  alt  paa  én  Gang.  Der  maa  gøres  en  Begyn- 
delse et  aller  andet  Sted;  men  en  Gang  i  Tiden  vil  Hjørne 
efter  Hjørne,  Rum  efter  Rum,  det  ene  Felt  efter  det  andet 
blive  gennemgaaet  —  man  vil  lære  alt  at  kende,  og  alle  Van- 
skeligheder vil  til  sidst  blive  overvundne.  Alt  maa  til  sidst  ud- 
forskes; saa  det  siger  intet,  enten  man  begynder  i  Østen  eller 
i  Vesten.  Hvad  det  imidlertid  kommer  an  paa,  er,  at  Menne- 
sket helt  og  holdent  med  Legeme  og  Sjæl  ofrer  sig  for  sit  Ar- 
bejde. Derpaa  beror  Væksten. 

Udviklingsloven.  Fremskridtsloven  er  altsaa  en  grænseløs 

Udviklingslov  for  alle  Menneskets  Kræfter,  stillet,  som  det  er, 
midt  i  et  Univers,  der  bliver  mere  og  mere  kompliceret.  Intet 
Princip  i  Livsfilosofien  er  mere  haabefuldt  end  dette. 

GUD  OG  MENNESKET. 

Læren,  der  handler  om  Menneskets  Forudtilværelse,  leder 
hen  til  en  Anelse  om  det  Slægtskabsforhold  mellem  Gud  og 
Mennesket,  der  maa  være  det  eneste  rigtige  Grundlag  for  en 
rationel  Teologi. 

Hvorfor  Gud  er  Gud.  Førend  dette  Slægtskabsforhold  mel- 
lem Gud  og  Mennesket  kan  bestemmes,  er  det  nødvendigt 
noget  ærmere  at  drøfte  de  Forhold,  under  hvilke  Gud  blev 
Gud.  Som  allerede  er  bleven  sagt,  er  Gud  det  mest  intelligente 
Væsen  i  Universet.  Han  har  den  største  Kundskab  og  den  mest 
fuldkommengjorte  Vilje;  derfor  er  han  i  Besiddelse  af  en  ube- 
grænset Magt  over  Universets  Kræfter.  Ikke  desto  mindre, 
dersom  man  antager  den  store  Lov,  Fremskidtsloven,  maa 
Gud  ifølge  denne  fra  Begyndelsen  have  været  —  og  maa  være 
—  underkastet  en  fremskridende  Udvikling;  og,  uendelig  og 
almægtig,  som  Gud  er,  maa  han  dog  have  været  mindre  mæg- 
tig i  det  forbigangne,  end  han  nu  er. 

Endskønt  det  er  taabeligt  for  Mennesket  at  forsøge  paa  at 
opklare  enhver  Enkelthed,  forbunden  med  dette  forbigangnes 
Mysterier,  er  det  dog  kun  logisk  at  antage,  at  en  fremadskri- 
dende Gud  ikke  altid  har  indtaget  den  Stilling,  han  nu  er  i 
Besiddelse  af.  Det  er  ligeledes  klart,  at  Guds  Fremadskriden, 
ligesom  ethvert  andet  Væsens,  begyndte  ved,  at  han  gjorde 
Brug  af  sin  Viljekraft. 

I  »Begyndelsen«  —  et  Udtryk,  hvis  Betydning  langt  over- 
gaar  Menneskets  Forstand,  udøvede  uden  Tvivl  Gud  sin  Vilje 
paa  en  særdeles  kraftig  Maade  og  erhvervede  sig  derigennem 
en  tilsvarende  stor  Kundskab  angaaende  de  Kræfter,  han  var 
omgiven  af.  Eftersom  Kundskaben,  formedelst  en  særdeles 
ihærdig  Viljeanstrengelse,  voksede  og  tiltog  endnu  mere,  blev 
hans  Kendskab  til  Universets  Love  større  og  større,  indtil  han 

til  sidst  var  i  Stand  til,  billedlig  talt,  at  erobre  Universet,  hvil- 
ket for  vore  indskrænkede  Begreber  synes  at  va>re  en  absolut 
og  fuldstændig  Sejr.  Vi  kan  være  forvissede  om,  at  gennem 
Selvanslrengelse  er  Guds  uadskillelige,  ham  iboende  Kræfter 
blevne  uddannede,  ja,  til  en  guddommelig  Værdighed.  Paa 
denne  Maade  er  han  bleven  til  Gud. 

Som  sagt,  Forstaaelsen  af  Gud,  Universets  allerhojeste  Væ- 
sen, overgaar  ubetinget  den  menneskelige  Forstand.  Hans  In- 
telligens er  lig  Summen  af  alle  andre  Væseners  Intelligens. 
Der  kan  ingen  som  helst  rationel  Diskussion  føres  angaaende 
Guds  Livs  og  Naturs  Enkeltheder.  Vi  skænker  ham  fuldkom- 
men Underdanighed,  fordi  han  for  os  er  aldeles  fuldkommen 
i  enhver  Henseende.  Ikke  desto  mindre  erholdt  han  sin  Gud- 
dommelighed ved  at  bruge  den  Kraft,  han  var  i  Besiddelse  af, 
og  ved  at  adlyde  de  Love,  han,  efterhaanden  som  han  deltog  i 
Erfaring,  opdagede. 


Thi  Dagen  kommer,  da  Herren  skal  lade  sin  Rost  høre  fra 
Himlen.  Himlene  skal  bæve,  Jorden  skælve,  og  Guds  Basun 
skal  ry  de  baade  længe  og  hojt  og  sige  til  de  slumrende  Na- 
tioner: I  Hellige,  staar  op  og  lever;  I  Syndere,  bliver  og  slum- 
rer, indtil  jeg  atter  kalder.  pg  Bog. 

